da en cs da sv sv sv de da da da da de da da da cs de da da sv da de en en da da da da da da en en sv en en en en en da da da da cs en fr da nl da de da da de da da da sv da de da da sv da sv az da en
Te Savage Rose live i Haveselskabets Have, Frederiksberg - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
KONCERTANMELDELSE Te Savage Rose med Anisette i spidsen afsluttede (ikke overraskende) den første koncert efter Corona-nedlukningen med en stående fællessang i Haveselskabets Have på Frederiksberg.
Anisette havde forinden ladet sit publikum forstå, at hun håbede, at denne mærkelige tid med restriktioner ville udvikle sig til chancer for at møde naboer på en ny måde – kærligt, varmt, omsorgsfuldt og solidarisk. Og nu rejste publikum sig, blev stående som i en manifestation og sang med (så godt de nu formåede), og måske som følge af den mærkelige tid, måske som følge de mere specifikke restriktioner (og deres helt konkrete konsekvenser for eksempelvis live-musikken i Danmark) eller som følge af en fælles erkendelse af en helt generelt voksende politiske uro og ustabilitet i (en) verden (med global massearbejdsløshed, amerikansk/kinesisk handelskrig, Brexit, militarisering og oprustning), blev Anisettes helt enkle versionering af Nordahl Griegs ”Kringsat af fjender” helt utrolig stærk. At hun sang sidste vers to gange, gjorde ikke sangen mindre stærk. Vi vil ikke krig, lyder Griegs ord. Og så (i Anisettes danske versionering): ”Dette er løftet vort fra søster og bror / Vi vil bli’ gode mod menneskenes jord / Vi vil ta’ vare på skønheden, varmen / Som om vi bar et barn varsomt på armen”.
Som en anden, bundhæderlig og –ægte Lennon / Messias, fik Anisette massen med sig i en (uskøn) fællessang og (skøn) manifestation, som uvilkårligt forbandt og hos flere udløste salte tårer.
Koncerten, der med kort varsel var blevet rykket helt frem til kl. 17 (øjensynligt som et kompromis efter naboklager p.g.a. de mange aftenkoncerter i Haveselskabets Have i juli), bød på en vifte af gribende nedslag i bagkataloget med prægtigt dramatiske, politisk/poetiske og indholdsmættede numre som ”Messenger”, ”I Shall be Released” og ”What do you do Now” og selvfølgelig et helt uomgængeligt, instrumentalt signaturnummer som ”Byen vågner”, et vokalt signaturnummer som ”Dear Little Mother” og en perle i form af ”Inuit Nunat”.
Vejret var tåleligt, lyden god, frontfiguren imponerende, autentisk og hendes opbakning eminent. Og publikum af samme grund, med mig, grebet.
***** / Koncert også anmeldt i musikmagasinet gaffa.dk
Please follow and like us:
Jungle Money: On te Spot
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus